Samkomulagið er afrakstur af vinnu svokallaðs SALEK-hóps , þar sem eiga sæti helstu viðsemjendur á almennum og opinberum vinnumarkaði . Þá eiga útflutningsfyrirtæki , eða fyrirtæki sem eru í samkeppni við innfluttar vörur og þjónustu , að móta svigrúm til launabreytinga . Vilja auðvelda tilfærslu milli markaða Til þess að ná þeim áfanga þarf hins vegar að takast á við viðvarandi vandamál á íslenskum vinnumarkaði , muninn milli opinbera og almenna markaðarins . Í fyrsta lagi á að tryggja opinberum starfsmönnum aukna hlutdeild í launaskriði á almenna vinnumarkaðnum . Það verður meðal annars gert með því að iðgjöld á almenna markaðnum verða hækkuð í 15,5 prósent . Í skýrslu sem Fjármálaeftirlitið gerði um stöðu lífeyrissjóðanna á árinu 2014 kemur fram að atvinnurekendur greiddu samtals 61,2 milljarða króna í iðgjöld á því ári . Ef hlutfall launa sem þeir greiða í sjóðina hækkar úr átta prósentum í 11,5 prósent , líkt og samningslíkanið gerir ráð fyrir , munu iðgjaldsgreiðslur atvinnurekenda aukast um tæp 44 prósent . Athygli vakti að ekki voru öll stéttarfélög tilbúin að skrifa undir rammasamkomulagið . Það nær ekki til 30 prósent launafólks í landinu . Þar ber helst að nefna BHM og Kennarasambandið , sem bæði eru með þúsundir opinberra starfsmanna innan sinna ráða . Og það sem skiptir mestu máli fyrir opinbera starfsmenn er að stefnt er að jöfnun lífeyriskjara á næstu árum . Unnið hefur verið að því að samþætta opinbera og almenna lífeyriskerfið frá árinu 2009 þannig að réttindavinnsla verði sú sama . Þessi vinna hefur farið fram í starfshópi sem allir sem að málinu koma sitja í . Þrátt fyrir að starfið hafi staðið yfir í sex ár hefur ekki tekist að landa niðurstöðu . BHM og Kennarasambandið vilja klára þá vinnu áður en að félögin skuldbinda sig til þátttöku í nýja kjarasamningslíkaninu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .